ઉશાન્તી કલર કેમ લિમિટેડ (યુસીસીએલ) ડાયસ્ટોફના વિવિધ રંગોના ઉત્પાદન અને વેપાર સાથે સંકળાયેલ છે. સી.પી.સી. બ્લુ ક્રૂડ ડાઇસ્ટફનું ઉત્પાદન કરવાની પરવાનગી મળેલ હોવાથી અને તેની વધતી જતી માંગના કારણે યુસીસીએલએ તેમાં પ્રવેશ કર્યો. કંપનીના ઉત્પાદન પોર્ટફોલિયોમાં સિન્થેટિક ઓર્ગેનિક ડાઈઝ, કોપર થેલીસાયનાઈન, બ્લુ ક્યુડ સામેલ છે. આ ઉત્પાદનો ટેક્ષટાઈલ, ગારમેન્ટ, સુતરાઉ, ચામડા, નાયલોન, કાગળ, ઉન, શાહી, લાકડું, પ્લાસ્ટિક અને પેઈન્ટ ઉદ્યોગોની જરૂરિયાતોને પૂરી કરે છે. યુસીસીએલ મુખ્યત્વે “ટર્કોઈસ બ્લુ” ડાયસ્ટોફ અને રંગદ્રવ્યો પર ધ્યાન કેન્દ્રિત કરે છે. આ પ્રક્રિયામાં, કંપનીએ એમોનિયમ કાર્બોનેટ રિકવરકરેલ છે જે પ્લાન્ટમાં પુનઃઉપયોગ કરવામાં આવે છે તેમજ સોડા એશ ઉદ્યોગને વેચવામાં આવે છે. યુસીસીએલનો સ્થાનિક હિસ્સો ૪૬ ટકા છે અને તેના કુલ વેચાણના ૫૪ ટકા નિકાસ થાય છે. કંપની તેના ઉત્પાદનો ૧૬ દેશોમાં નિકાસ કરી રહી છે જેમાં યુ.કે., યુએસ, અર્જેન્ટીના, ચીન, કોરિયા વગેરેનો સમાવેશ થાય છે.